Samisk høgskole

Samisk høgskole (SH, nordsamisk Sámi allaskuvla) vart skipa i 1989 og har i dag vel omkring 260 studentar og i overkant av 100 tilsette. Høgskolen er ein av dei statlege høgskolane i Noreg. I 2005 vart Nordisk Samisk Institutt samorganisert med Samisk høgskole, og dei vart samlokaliserte i juli 2009  då det samiske vitskapsbygget, Diehtosiida, stod ferdig.

Samisk høgskole vart etablert for å gje ein større del av den samiske ungdommen høgare utdanning. Samisk høgskole er ein høgare utdannings- og forskingsinstitusjon som skal dekke det samiske samfunnet sine behov. Skolen sitt hovudspråk er samisk både i undervisinga, administrasjonen og mellom dei tilsette og studentane. Samisk utdanning og forsking dannar høgskolens særeigne faglege profil og høgskolen har eit nordisk-samisk og internasjonalt perspektiv med m.a. studentar frå alle land i Sápmi: Noreg, Finland, Sverige og Russland. 

Samisk høgskole har til saman ca. 40 studietilbod, men høgskolen gir ikkje alle tilboda samstundes. Kvart år gir ein 17-20 ulike studietilbod, fordelt på ulike program:

 Bachelorprogram
 duodji og design
 reindriftsstudium
 samisk språk og litteratur
 urfolksjournalistikk
samisk barnehagelærarutdanning
 Mastergradsprogram
 duodji
 samisk grunnskolelærarutdanning trinn 1.-7. (5-årig)
 samisk grunnskolelærarutdanning trinn 5.-10. (5-årig)
 samisk språk og litteratur
 samisk journalistikk med urfolksperspektiv
 Doktorgradsprogram
 samisk språk og litteratur

Studentsamskipnaden i Indre Finnmark er studentane sin organisasjon. 

 Rektorar 
 1989-1996 Jan Henry Keskitalo
 1996-2000 Asta Balto
 2000-2003 Kjell Kemi
 2003-2007 Mai Britt Utsi
 2007-2011 Steinar Pedersen
 2011-2015 Jelena Porsanger
 2015-2019 Gunvor Guttorm
 2019-2023 Láilá Susanne Vars
 2023- Liv Inger Somby

 Kjelder 

 Bakgrunnsstoff 


Kategori:Utdanning i Kautokeino
Kategori:Samisk kultur
Kategori:Statlege høgskular i Noreg
Kategori:Skipingar i 1989
Kategori:Samisk høgskole